Med fire nye busser får plejehjemsbeboerne fremover chancen for at komme på udflugter til for eksempel Vesterhavet og City Syd. På havnefronten i Nørresundby fejrede 150 plejehjemsbrugere tirsdag formiddag at Ældreområde Nord har anskaffet de nye busser. Det skete med champagne og pindemadder. En af de plejehjemsbeboere, der længe har set frem til at kunne komme ud og opleve noget  er Minna Henriksen. - Jeg fylder snart 92 år, så hvis jeg skal nå flere udflugter, så er det ved at være på tide. Jeg glæder mig især til en tur til Vesterhavet, siger hun. Siegfreds Fodvarmere stod for underholdningen.

Referat:
Plejehjemsbeboere skal have mulighed for mere sansestimulering.  Det er visionen bag en ny omsorgspolitik, som Ældreområde Nord fra  Aalborg Kommune står bag.